
Бүген Казанда ИТ-парк мәйданчыгында Цифрлы үсешкә ярдәм итү ассоциациясенең чираттагы утырышы узды.

Чарада Татарстан Республикасы Президенты Рөстәм Миңнеханов катнашты. Ак Барс банкның цифрлы алымнары презентациясе булды.

Рөстәм Миңнеханов кереш сүзендә Татарстанның финанс-технологик партнеры буларак Ак Барс банкның өлешен билгеләп үтте һәм аның яңа эшләнмәләренә бәя бирде. «Ак Барс " Федераль салым хезмәтенең блокчейн-платформасына беренчеләрдән булып тоташты. Аның продуктлары призлы урыннар алып тора, ә карарлар һәм технологияләр белән кызыксына, шул исәптән чит ил банклары да», — дип билгеләп үтте Рөстәм Миңнеханов.

Ул шулай ук ассызыклаганча, пандемия чорында Ак Барс банк халыкка һәм зыян күргән компанияләргә ярдәм итә алды, цифрлы сервислар экосистемасын булдыруга үз өлешен кертте, шуның аркасында коронавирус таралуга юл куймады.

Цифрлы трансформация өлкәсендә банкның проектлары һәм казанышлары турында Ак Барс Банк идарәсе рәисе Зөфәр Гәрәев сөйләде.


Ассоциация утырышында Татарстан Президентына Ак Барс банкы тарафыннан эшләнгән берничә цифрлы сервисны күрсәттеләр. Рөстәм Миңнехановка "Ак Барс Мед" мобиль кушымтасы турында сөйләделәр. Бу кушымта мәҗбүри һәм ирекле медицина иминияте хезмәтләреннән файдаланырга, телемедицина консультациясен алырга, табибка язылырга һәм медицина картасын өйрәнергә мөмкинлек бирә.

Ассоциация утырышында тәкъдим ителгән тагын бер проект «Белем бирү картасы 2.0». Проект мәктәп укучыларының ата-аналары өчен билгеләнгән, баланың белем бирү процессын контрольдә тотарга, укучының туклануын һәм транспортта йөрүен карта ярдәмендә түләргә мөмкинлек бирә.

Татарстан Президенты шулай ук цифрлы проектлар күргәзмәсен карады. Алар арасында Ак Барс банкның үз проекты – Face2 видеаналитикасы булган «Транспорт картасы» өчен кондукторсыз алымы.

Рөстәм Миңнехановка Geo рестораннары өчен аш-су китерү сервисын тәкъдир иттеләр, ул Ак Барс банкы белән партнерлыкта OpenHub тарафыннан гамәлгә ашырыла. Карар профильле фудтех-акселераторда җиңүче булды һәм банктан максатчан финанслау алды.
Рөстәм Миңнеханов Цифрлы үсешкә ярдәм итү ассоциациясе утырышында Ак Барс Банк мөмкинлекләрен бәяләде